|  |
| --- |
| LATVIJAS REPUBLIKA**VAIŅODES NOVADA DOME**Reģ.Nr.90000059071, Raiņa iela 23a, Vaiņode, Vaiņodes pag., Vaiņodes nov., LV-3435tālr.63464333, 63464954, fakss 63407924, e-pasts dome@vainode.lvAPSTIPRINĀTS:Ar 2018.gada 18. decembraVaiņodes novada domes sēdeslēmumu (Protokols Nr.17, 8.p) |

**Vaiņodes novada pašvaldības saistošie noteikumi Nr.9**

***„*Par dzīvokļa pabalstu bārenim un bērnam, kurš palicis bez vecāku gādības*”***

Izdoti saskaņā ar: likuma “Par palīdzību

dzīvokļa jautājuma risināšanā” 25.² panta pirmo un piekto daļu

1. Noteikumi nosaka kārtību, kādā bārenim un bērnam, kurš palicis bez vecāku gādības, tiek piešķirts un izmaksāts dzīvokļa pabalsts, ja Vaiņodes novada Bāriņtiesa pieņēmusi lēmumu par ārpusģimenes aprūpi.

2. Dzīvokļa pabalsta pieprasījumu izskata, lēmumu pieņem un izmaksā Vaiņodes novada pašvaldības Sociālais dienests saskaņā ar šiem noteikumiem.

3. Dzīvokļa pabalsts bārenim un bērnam, kurš palicis bez vecāku gādības, tiek piešķirts no 18 gadiem līdz 24 gadu vecuma sasniegšanai.

4. Pabalsta saņemšanai Vaiņodes novada sociālā dienestā jāiesniedz iesniegumu, īres/apsaimniekošanas līguma, komunālo pakalpojumu līgumu kopijas, kā arī izsniegto rēķinu kopijas.

5. Dzīvokļa pabalsts bārenim un bērnam, kurš palicis bez vecāku gādības, tiek aprēķināts pēc izdevumiem par īri/apsaimniekošanu, par pakalpojumiem, kas saistīti ar dzīvojamās telpas lietošanu (siltumenerģija apkures un karstā ūdens nodrošināšanai, elektroenerģija, patērētais ūdens, dabasgāze, kanalizācijas vai asenizācijas nodrošināšana, sadzīves atkritumu apsaimniekošana), ja tie nav ietverti īres maksā.

6. Dzīvokļa pabalsts bērnam bārenim un bērnam, kurš palicis bez vecāku gādības, tiek piešķirts, nepārsniedzot sekojošus normatīvus:

6.1. izdevumiem par dzīvojamās telpas lietošanu (īres maksa, nepieciešamie izdevumi par obligāti veicamajām pārvaldīšanas darbībām) – 0,40 *euro*/m2 mēnesī, bet nepārsniedzot 30m2;

6.2. izdevumiem par pakalpojumiem, kas saistīti ar dzīvojamās telpas lietošanu, ja tie nav ietverti īres maksā vai nepieciešamajos izdevumos par obligāti veicamajām pārvaldīšanas darbībām, šādā apmērā:

6.2.1. siltumenerģijai karstā ūdens nodrošināšanai līdz 3,00 *euro* mēnesī;

6.2.2. siltumenerģijai apkures nodrošināšanai - 0,80 *euro*/m2 mēnesī septiņus mēnešus kalendārajā gadā (apkures sezonā), bet nepārsniedzot 30m2;

6.2.3. ūdensapgādei, atbilstoši skaitītāju rādījumiem līdz 2,00 *euro* mēnesī;

6.2.4. kanalizācijas pakalpojumiem līdz 1,50 *euro* mēnesī;

6.2.5. asenizācijas pakalpojumiem līdz 18,00 *euro* kalendārajā gadā;

6.2.6. kompleksajiem ūdensapgādes un kanalizācijas pakalpojumiem līdz 3,50 *euro* mēnesī;

6.2.7. dabasgāzei, atbilstoši skaitītāja rādītājiem līdz 2,00 *euro* mēnesī;

6.2.8. sadzīves atkritumu apsaimniekošanai līdz 1,50 *euro* mēnesī;

6.2.9. dzīvojamās telpas apkures nodrošināšanai:

6.2.9.1. par cieto kurināmo līdz 90,00 *euro* kalendārajā gadā;

6.2.9.2. ar gāzi un elektroenerģiju 24,00 *euro* mēnesī septiņus mēnešus kalendārajā gadā (apkures sezonā);

6.3. elektroenerģijai atbilstoši skaitītāja rādījumiem līdz 50 kWh mēnesī, ja tiek izmantots elektriskais pavards – papildus 50 kWh mēnesī.

6.4. Dzīvokļa pabalsta apmērs nevar pārsniegt faktiskos izdevumus un pārsniegt 50,00 *euro* mēnesī.

7. Dzīvokļa pabalsts bārenim un bērnam, kurš palicis bez vecāku gādības, tiek izmaksāts reizi mēnesī pēc pamatojumu dokumentu iesniegšanas Vaiņodes novada sociālā dienestā, dzīvokļa pabalstu pārskaitot pabalsta pieprasītāja norādītajā kontā vai namu apsaimniekotājam. Pamatojumu dokumentus var iesniegt Vaiņodes novada sociālā dienestā.

8. Dzīvokļa pabalsts bārenim un bērnam, kurš palicis bez vecāku gādības, tiek pārskatīts gadījumos, ja mainās faktiskie apstākļi, kas var ietekmēt pabalsta saņemšanu, par to pabalsta pieprasītājam nekavējoties jāpaziņo Vaiņodes novada sociālam dienestam.

9. Par pieņemto lēmumu Vaiņodes novada sociālais dienests paziņo iesniedzējam rakstveidā, Administratīvā procesa likumā noteiktajā kārtībā.

10. Vaiņodes novada sociālā dienesta lēmumu par pabalsta piešķiršanu vai atteikumu var apstrīdēt Vaiņodes novada domē. Vaiņodes novada domes lēmumu var pārsūdzēt Administratīvā rajona tiesā Lielā ielā 4, Liepājā, likumā noteiktajā kārtībā.

11. Saistošie noteikumi publicējami informatīvajā izdevumā “Vaiņodes Novada Vēstis” un stājas spēkā nākamajā dienā pēc to publicēšanas.

Vaiņodes novada domes priekšsēdētājs V. Jansons

PASKAIDROJUMA RAKSTS

Pie 2018.gada 18.decembra saistošajiem noteikumiem Nr.9
„Par dzīvokļa pabalstu bārenim un bērnam, kurš palicis bez vecāku gādības”

|  |  |
| --- | --- |
| Pašreizējās situācijas raksturojums | Šobrīd pašvaldībā nav saistošie noteikumi par dzīvokļa pabalstu bārenim un bērnam, kurš palicis bez vecāku gādības. |
| Saistošo noteikumu projekta nepieciešamības raksturojums, dokumenta būtība | Radīt saistošos noteikumu pašvaldības pabalstu piešķiršanai Vaiņodes novadā, nosakot šīs funkcijas izpildes kārtību un sniedzot iedzīvotājiem informāciju. |
| Īss Saistošo noteikumu projekta satura izklāsts | Tiek paredzēta iespēja sniegt dzīvokļa pabalstu ne tikai trūcīgām personām, bet arī bārenim un bērnam bez vecāku gādības. |
| Saistošo noteikumu projekta iespējamā ietekme uz pašvaldības budžetu | Plānotās izmaiņas palielina pabalstu izmaksu. |
| Saistošo noteikumu projekta iespējamā ietekme uz uzņēmējdarbības vidi pašvaldības teritorijā | Nav ietekmes. |
| Saistošo noteikumu projekta iespējamā ietekme uz administratīvajām procedūrām | Atbildīgā iestāde par saistošo noteikumu izpildi ir Vaiņodes novada sociālais dienests. |
| Normatīvie akti, saskaņā ar kuriem Saistošie noteikumi sagatavoti | Izdoti saskaņā ar likuma „Par palīdzību dzīvokļa jautājuma risināšanā” 25.2panta piekto daļu. |
| Informācija par konsultācijām ar privātpersonām saistībā ar Saistošo noteikumu projektu | Konsultācijas nav notikušas. |

Vaiņodes novada domes priekšsēdētājs V. Jansons